
Părțile contractante:

UAT COMUNA GRIVIȚA cu sediul în comuna GRIVIȚA, județul GALAȚI , telefon 0236825301, fax 0236825301, cod fiscal 3126489 , cont RO57TREZ24A510103201200X deschis la Trezoreria GALAȚI , reprezentată prin Primar CHEBAC NIȚĂ, în calitate de CLIENT,  pe de o parte

Și  

Societatea civilă de avocați „DUMITRIU ȘI ASOCIAȚII” cu sediul in GALAȚI, str DOMNEASCĂ, nr.105  tel/0741097660 , C.I.F 23032257, reprezentată de Av. Dumitriu Dragoș Emilian, CONT RO53INGB0000999901467276 DESCHIS LA Ing Bank Suc. București, în calitate de CONSULTANT,

în conformitate cu prevederile Legii nr.51/1995 privind organizarea și exercitarea profesiei de avocat, republicată și ale Statutului Profesiei de Avocat, părțile contractante au convenit să încheie prezentul contract de consultanță și asistență juridică, cu respectarea următoarelor clauze:

Art.1 Numire

Începând cu data semnării prezentului contract, părțile convin ca Societatea civilă de avocați “Dumitriu și asociații”, să fie numită consultant juridic al clientului în perioada/perioadele convenite şi în conformitate cu obligaţiile asumate prin prezentul contract. 

Art.2 Obiectul contractului 

2.1 Obiectul contractului îl reprezintă:

În condițiile prezentului Contract, consultantul va furniza servicii de consultanță, asistență juridică și reprezentare juridica în perioada/perioadele convenite şi în conformitate cu obligaţiile asumate prin prezentul contract, pentru perioada 01.01.2022-31.12.2022 (12luni).

Art. 3 Obligațiile părților 

3.1 Clientul se obligă:

a) să acorde sprijin și informații profesionale pentru a se putea gestiona cu professionalism dosarul încredințat Consultantului;

b) să pună la dispoziția Consultantului, pe durata prezenței acestuia la sediul și punctele de lucru ale clientului, spațiul de lucru, dotările și logistica necesare pentru desfășurarea activității, asigurând condiții pentru păstrarea secretului profesional;

c) să nu impună Consultantului un dosar sau acordarea unui aviz professional contrar principiilor deontologice ale profesiei de avocat.

3.2 Consultantul se obligă:

a) să depună diligența pentru a rezolva întocmai și la timp dosarul încredințat de Client;

b) să nu angajeze sau să efectueze nicio activitate în detrimentul intereselor Clientului;

c) să asigure substituirea de către un alt avocat, în cazul în care nu-și poate duce la îndeplinire atribuțiile, pentru a nu aduce prejudicii Clientului.

D) Clientul are dreptul de a verifica modul de prestare a serviciilor, pe baza unui Raport de activitate întocmit lunar de prestator pentru a stabili conformitatea lor.

Art. 4 Onorarii

4.1 Onorariul este de 2.200 lei pentru consultanță, asistență și reprezentare juridică pentru fiecare lună. Prețul total al contractului este de 26.400 de lei.Societatea civilă de avocați nu este plătitoare de TVA. 

4.2 Suma de 2.200  lei va fi plătită în maxim 30 de zile de la emiterea facturilor.

4.3 Orice taxe legale datorate către autorități (taxe de timbru, taxe percepute de Registrul Comerțului, onorarii notariale, de executor sau de expert, etc.) se vor achita de către Client în avans.

4.4 Cheltuielile intervenite în derularea prezentului Contract și legate de asistență juridică acordată vor fi suportate de Consultant. Asemenea cheltuieli includ convorbiri telefonice sau transmisii fax naționale, fotocopierea de documente, cheltuieli ocazionate de curierat la nivel național.

4.5 Cheltuielile aferente convorbirilor telefonice sau transmiterilor fax internaționale precum și chletuielile cu deplasările (transport) în afara Municipiului Galați vor fi suportate de Client. Asemenea cheltuieli vor fi achitate separat de onorariile avocațiale, pe bază de decont însoțit de documente justificative legale.

Art.5 Clauze speciale

5.1 Prezentul Contract este încheiat în strictă conformitate cu prevederile Legii 51/1995 pentru organizarea și exercitarea profesiei de avocat, republicată și a Statutului Profesiei de Avocat.

5.2 În asigurarea serviciilor pe care le prestează și a lucrărilor pe care le efectuează, consultantul este persoană fizică autorizată independentă și care se supune numai legilor în vigoare, statului și regulilor deontologice care guvernează profesia de avocat.

5.3 Clientul declară și garantează pentru acuratețea și sinceritatea informațiilor furnizate Consultantului și înțelege că toate acțiunile și demersurile întreprinse de Consultant sunt în conformitate cu aceste informații.

5.4 Orice litigiu decurgănd  din redactarea, modificare, încetarea și interpretarea prezentului Contract va fi guvernat de regulile de arbitraj prevăzute în Legea organizării și Statutul Profesiei de Avocat.

Art.6 Confidențialitate

6.1 Consultantul va proteja, în orice circumstanțe, drepturile și interesele clientului și va asigura confidențialitatea și secretul profesional cu privire la activitatea Clientului și relațiile sale de afaceri. Aceste obligații incubă colaboratorilor și asistenților care își desfășoară activitatea în cadrul cabinetului Consultantului.

6.2 Clientul declară și garantează că va păstra confidențialitatea în legătură cu toate serviciile prestate.

6.3 Toate opiniile legale și rapoartele, precum și orice alte documente scrise, emise de Consultant sunt destinate în exclusivitate rezolvării problemelor juridice ale Clientului și nu vor fi întrebuințate în nici un alt scop și nici nu vor fi dezvăluite terților decât cu acordul scris al Consultantului.

Art. 7 Durata contractului

7.1 Validitatea contractului începe cu data semnării și se finalizează la data emiterii hotărârii de către instanța de fond, respectiv instanța de apel, daca este cazul.

7.2 Modificarea prezentului contract se face numai prin act adițional încheiat între părțile contractante.

Art. 8 Încetarea contractului

8.1 Prezentul contract încetează de plin drept, fără a mai fi necesară intervenția unui/unei tribunal arbitral/instanțe judecătorești, în următoarele cazuri:


- la data de 31.12.2021;


- la inițiativa uneia dintre părți, cu obligația respectării unui termen de preaviz de 30 de zile;


- prin acordul părților;


- una dintre părți nu își îndeplinește, din culpă una dintre obligațiile esențiale enumerate la articolul 3 din prezentul contract.;


- se constată dizolvată societatea civilă de avocați.

8.2 Partea care invocă o cauză de încetare a prevederilor prezentului contract o va notifica celeilalte părți, cu cel mult 30 de zile înainte de  data la care încetarea urmează să își producă efectele.

8.3 În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevazută în partea introductivă a prezentului contract, prin orice mijloc de comunicare care asigură transmiterea documentelor și posibilitatea confirmării primirii de către destinatar.

8.4 Rezilierea contractului nu va avea nici un efect asupra obligațiilor deja scadente între părțile contractante.

8.5 Prevederile prezentului articol nu înlătură răspunderea părții care în mod culpabil a cauzat încetarea contractului.

Art.9 Modalități de lucru

9.1 Toate comunicările între Consultant și Client se vor efectua în scris, prin mijloace care asigură transmiterea și confirmarea primirii informațiilor.

9.2 Consultantul va informa Clientul în permanență și cu promptitudine în legătură cu toate activitățile și operațiunile întreprinse în acordarea asistenței juridice.

9.3 Consultantul ca prezenta raport de activitate, la sfârșitul fiecărei faze procesuale, cu descrierea pe scurt a modului de soluționare a litigiilor care fac obiectul contractului de consultanță juridică.

9.4 Clientul se obligă să informeze Consultantul în legătură cu orice operațiune, activitate sau situație cu implicații juridice în timp util, în așa fel încât Consultantul să poată studia problematica și exprima opinia legală.

Art. 10 Legea aplicabilă contractului

10.1 Contractul va fi interpretat conform legilor din România.

Părțile au înțeles să încheie azi, ...............2022 , prezentul contract in două exemplare originale, câte unul pentru fiecare parte.


Achizitor,                                                              Furnizor, 

COMUNA GRIVIȚA                                    SCA DUMITRIU și asociații
     
    PRIMAR,                                                              Prin Avocat,

                 Chebac Niță.                                          Dumitriu Dragoș Emilian

     
    Secretar,

             Bezman Andreea- Loredana

             Contabil ,

              Chirilă Mihail 

